63ನೇ ವಯಸ್ಸಿನಲ್ಲಿ ಏಳನೇ ಮದುವೆಯಾಗಲು ಹೊರಟ ವೃದ್ಧ ಗುಜರಾತ್: 63 ವರ್ಷದ ವ್ಯಕ್ತಿ 7ನೇ ಮದುವೆಯಾಗಲು ಹೊರಟಾಗ ಆತನ ಸತ್ಯ ಹೊರಬಂದ ಪ್ರಕರಣ ಗುಜರಾತ್ ನಲ್ಲಿ ನಡೆದಿದೆ. ತನ್ನೊಂದಿಗೆ ದೈಹಿಕ ಸಂಪರ್ಕಕ್ಕೆ ಸ್ಪಂದಿಸುವುದಿಲ್ಲ ಎಂಬ ಕಾರಣಕ್ಕೆ ಆತ ಪತ್ನಿಯನ್ನು ತೊರೆದು ಇನ್ನೊಂದು ವಧುವಿನ ಅನ್ವೇಷಣೆಯಲ್ಲಿ ಎಂದು ತಿಳಿದುಬಂದಿದೆ. ಗುಜರಾತ್ ನ ಸೂರತ್ ನಲ್ಲಿ ಈ ಘಟನೆ ನಡೆದಿದ್ದು 63 ವರ್ಷದ ಅಯ್ಯುಬ್ ತನಗಿಂತ 21 ವರ್ಷ ಚಿಕ್ಕ ಮಹಿಳೆಯನ್ನು ಮದುವೆಯಾಗಿದ್ದು, ಪತ್ನಿ ತನ್ನ ಜೊತೆ ಲೈಂಗಿಕ ಸಂಪರ್ಕ ಇಟ್ಟುಕೊಳ್ಳಲು ಇಚ್ಛಿಸಿಲ್ಲ. ಅಲ್ಲದೆ ತನಗೆ ಸೋಂಕು, ಹೃದಯ ಸಂಬಂಧಿ ಕಾಯಿಲೆ, ಸಕ್ಕರೆ ಕಾಯಿಲೆ ಎಂದು ದೂರುತ್ತಿದ್ದಳು. ಆದರೆ ತನ್ನ ಜೊತೆ ಲೈಂಗಿಕ ಸಂಪರ್ಕ ಇಟ್ಟುಕೊಳ್ಳುವ ಮಹಿಳೆಯನ್ನು ನಾನು ಬಯಸಿದ್ದೆ ಎಂದು ಅಯ್ಯುಬ್ ಹೇಳಿದ್ದಾರೆ. ಆದರೆ ಇನ್ನೊಂದೆಡೆ ಮಹಿಳೆ, ವಿಧವೆಯಾಗಿದ್ದರಿಂದ ನನ್ನನ್ನು ನೋಡಿಕೊಳ್ಳಲು ಬಯಸುತ್ತಾನೆ ಎಂದು ನಂಬಿ ಕಳೆದ ಸೆಪ್ಟೆಂಬರ್ ನಲ್ಲಿ ಮದುವೆಯಾಗಿದ್ದೆ ಎಂದು ತಿಳಿಸಿದಳು. ಕೆಲ ತಿಂಗಳಲ್ಲೇ ದಂಪತಿ ಬೇರ್ಪಟ್ಟಿದ್ದರು. ಹೀಗಾಗಿ ಅಯ್ಯುಬ್ ಮತ್ತೊಂದು ಮದುವೆಯಾಗಲು ವಧು ಅನ್ವೇಷಣೆಯಲ್ಲಿ ತೊಡಗಿದ್ದ. ಈ ಎಲ್ಲದರ ನಡುವೆ ಆತನ ಪತ್ನಿ ಅಯ್ಯುಬ್ ಪೂರ್ವಪರ ತಿಳಿಯಲು ಎನಿಸಿದಾಗ ಆಕೆ ಆತನ ಆರನೇ ಪತ್ನಿ ಎಂದು ಹಾಗೂ ಆತನಿಗೆ ಈ ಮೊದಲೇ 5 ಮದುವೆ ಗಳಾಗಿವೆ ಎಂದು ತಿಳಿದುಬಂದಿದ್ದು, ಮಹಿಳೆ ಈ ಬಗ್ಗೆ ಪೊಲೀಸರಿಗೆ ದೂರು ನೀಡಿದ್ದಾಳೆ.